יחסי ניו זילנד – פיג'י

יחסי ניו זילנד–פיג'י הם היחסים הדיפלומטיים שבין ניו זילנד ופיג'י. היחסים בין שתי מדינות האוקיינוס השקט היו בעבר ידידותיים, וניו זילנד הייתה מזה זמן רב שותפה משמעותית לסיוע בפיתוח ושותפה כלכלית עבור פיג'י.

== היחסים בשנים האחרונות ==
היחסים בין המדינות קצת נפגעו השנים האחרונות, עקב ההפיכה הצבאית שהתרחשה בפיג'י בדצמבר 2006, והפלת ממשלתו של ראש הממשלה לייסניה קארסה בידי הקומודור פרנק ביינימרמה, שהחליפו כראש ממשלה. ממשלתה של הלן קלארק בניו זילנד הייתה אחד הקולות המובילים בגנותה של ההפיכה. בעקבות ההפיכה, ניו זילנד הטילה סנקציות בפיג'י, הפחיתה את עזרתה, ודרשה ללא הרף מראש הממשלה ביינימארמה להחזיר את הדמוקרטיה לפיג'י. ביינימרמה, בתורו, האשים את ממשלת ניו זילנד ב"בריונות", ובהתעלמות ממאמציו לבצע רפורמה במדינתו והכנתה לבחירות דמוקרטיות. הוא ביקש מניו זילנד "להיות רגישים יותר, להבין את היסודות והדינמיקה של מצבה של פיג'י ולא להסיק מסקנות בחיפזון".<ref name="RNZI_33075"></ref>

היחסים הדיפלומטיים צנחו לשפל חדש ביוני 2007, כאשר פיג'י גירשה את הנציב העליון של ניו זילנד, מייקל גרין, מפני שכביכול "התערב בענייני הפנים של פיג'י".<ref name="RNZI_32980"></ref><ref>[http://www.fiji.gov.fj/publish/page_9205.shtml "Media Statement from PM's Office on Issuance of Persona Non-Grata to H.E Mr. Michael Green, NZ High Commissioner"], Fiji government, 14 June 2007</ref> ממשלת ניו זילנד הכחישה טענה זו.
הנציבות העליונה של פיג'י בוולינגטון
בחודש שלאחר מכן האשים שר האוצר של פיג'י מהנדרה צ'אודרי את ניו זילנד בעוינות מוגזמת כלפי ממשלתו של ביינימארה, ורמז על שינויים הממתרחשים או יתרחשו במדיניות החוץ של פיג'י כלפי אסיה: "לפיג'י יש חברים בסין, יש לה חברים בקוריאה, יש לה חברים במדינות אחרות באסיה. אנחנו כבר איננו מסתמכים על אוסטרליה וניו זילנד."<ref>[http://www.niufm.com/?t=3&View=FullStory&newsID=2162 "Chaudhry breaks silence to slag New Zealand"], NiuFM, 9 July 2007</ref> אוסטרליה, כמו ניו זילנד, גינתה בתוקף את ההפיכה הצבאית שהתרחשה בדצמבר 2006, ואילו סין, לעומת זאת, יעצה לקהילה הבינלאומית להראות הבנה כלפי המצב בפיג'י.

מאוחר יותר באותה השנה, הלן קלארק הצהירה כי "יתייחסו אל ביינימרמה כאל מצורע" אם ישתתף בפגישה בפורום איי האוקיינוס השקט בטונגה באוקטובר. חברי הפורום האחרים הגיבו והתרחקו מעמדתה של ניו זילנד, וביינימרמה אכן השתתף בפורום.<ref>[http://www.islandsbusiness.com/islands_business/index_dynamic/containerNameToReplace=MiddleMiddle/focusModuleID=17611/overideSkinName=issueArticle-full.tpl "'Leper' comment boomerangs"] , Dev Nadkarni, Islands Business, September 2007</ref> קלארק התחמקה מפגישה עם ביינימרמה במהלך הפורום.

בנובמבר 2007 היחסים הבילטרליים החמירו עוד יותר כאשר איש עסקים ניו זילנדי יליד פיג'י, באלו חאן, נעצר בפיג'י, הואשם בקשירת קשר להתנקשות בחייו של ביינימרמה ובכמה מחברים אחרים בממשלת פיג'י, ולכאורה הוכה מכות קשות מצד המשטרה. מה שהביא אותו לאשפוז.<ref>[http://www.iht.com/articles/ap/2007/11/04/asia/AS-GEN-Fiji-Plotters-Arrested.php "11 arrested in alleged Fiji plot to kill head of government"], International Herald Tribune, 4 November 2007</ref> הנציבות העליונה של ניו זילנד בסובה נמנעה מגישה לחאן.<ref name="Lurking"></ref> מפקד המשטרה של פיג'י, אסלה טלני, אמר: "נעשים מאמצים ליצור סביבה שלילית, שעשויה לספק תירוצים למדינות אורבות מסוימות להתערב בענייני פיג'י" - התייחסות שקופה לניו זילנד. שר החוץ של ניו זילנד, וינסטון פיטרס, הגיב לטענה בכך שדחה אותה כ"שטות לא מבוססת".<ref>[http://www.radiofiji.com.fj/fullstory.php?id=5369 "Assassination claim unsubstantial: NZ"] , Radio Fiji, 5 November 2007</ref> הלן קלארק הכחישה באותה מידה כי ניו זילנד מילאה חלק כלשהו במזימה כלשהי להתנקש בחיי ביינימרמה: "נקודת המבט של ניו זילנד, אין לנו חלק במימון או תמיכה בפעילות מסוג זה בפיג'י."<ref></ref> ביינימרמה פרסם הצהרה המאשרת כי אינו מאמין שממשלות אוסטרליה וניו זילנד היו מעורבות במזימה.

בדצמבר 2007, במסגרת הסנקציות, אסרה ניו זילנד על ארבעים ושבעה נערים מפיג'י, בגילאי 10 עד 13, להיכנס לניו זילנד כדי להשתתף באירוע בינלאומי.<ref></ref> היחסים הדיפלומטיים המעורערים של ניו זילנד עם פיג'י עוררו תגובה בינלאומית כאשר הם הובילו את שתי המדינות לסכסוך על כדורגל. ניו זילנד הייתה אמורה לערוך משחק מוקדמות מונדיאל 2010 בין פיג'י לניו זילנד, אך סירבה לתת אישור כניסה לשוער הראשי של נבחרת פיג'י, סימיונה טמאניסאו.<ref>[http://news.bbc.co.uk/2/hi/asia-pacific/7040180.stm "Fiji match pulled over visa row"], BBC, 12 October 2007</ref>

ביוני 2008 הצהיר ראש ממשלת פיג'י ביינימרמה כי ניו זילנד ואוסטרליה אינן מנסות באמת "לקדם את פיג'י"; הוא תיאר את הלחץ והדרישות שלהם כ"לא כנים, צבועים, לא קונסטרוקטיביים ופוגעים". הוא גם הצהיר כי ניו זילנד ואוסטרליה "מתנשאות, מחזיקות בדעות נאו-קולוניאליסטיות ואינן מכירות בכך שפיג'י היא מדינה ריבונית שיש להתייחס אליה בכבוד".<ref>[http://www.smh.com.au/news/world/australia-insincere-hypocritical-and-obstructionist-bainimarama/2008/06/20/1213770891170.html "Australia 'insincere, hypocritical and obstructionist': Bainimarama"], Sydney Morning Herald, 20 June 2008</ref> ביינימרמה הוסיף כי "אוסטרליה וניו זילנד נוטות לחבל במאמצי הממשלה הזמנית בבניית מוסדות חזקים ואחראיים" עבור פיג'י.<ref>[http://www.solomontimes.com/news.aspx?nwID=1967 "Fiji's Interim PM Questions Forum Group's Merit"], Solomon Times, 20 June 2008</ref>

ביולי 2008 פגש וינסטון פיטרס את ביינימרמה לראשונה מאז ההפיכה, בפיג'י. הקומודור העלה את נושא הסנקציות של ניו זילנד, ופיטרס אישר כי הסנקציות יישארו עד שממשלת ניו זילנד תראה סימנים ברורים להכנת בחירות.<ref>[http://www.radiofiji.com.fj/fullstory.php?id=12464 "Bainimarama has done nothing to persuade NZ: Peters"] , Fiji Broadcasting Corporation, 16 July 2008</ref> מאוחר יותר באותו חודש, האשימה קלארק את ביינימרמה כי הוא "אשם בפשעים חמורים למדי, כמו בגידה".<ref></ref> בספטמבר היא הוסיפה כי לא תהיה נורמליזציה ביחסי ניו זילנד-פיג'י עד שממשלה נבחרת תחזור לשלטון.<ref>[http://fijidailypost.com/news.php?section=1&fijidailynews=19266 "Fiji-NZ relations depend on legitimate govt: Clark"], Fiji Daily Post, 1 October 2008</ref>

ב-15 בדצמבר 2008 ממשלת ניו זילנד בהנהגתו של ג'ון קי התגרתה באולטימטום של ביינימארמה ואיימה לגרש את הנציב העליון של ניו זילנד, אלא אם תוענק ויזה לסטודנט מאוניברסיטת מאסי, בנו של רופני נאצ'ואה, מזכירה בלשכת נשיא פיג'י.<ref name="NZ_Herald_10548184"></ref> באותו יום נעצרה עיתונאית TVNZ בשדה התעופה הבינלאומי נאדי והועברה למשך לילה לבית מעצר בפיג'י לפני שגורשה חזרה לניו זילנד בבוקר ה-16.<ref name="NZ_Herald_10548257"></ref> הכתב הורשה להחזיק את הטלפון הנייד שלה אך סירב לשתות מים. ראש הממשלה ג'ון קי אומר כי הטיפול בעיתונאי היה "לא מקובל". כמו כן, פקידי משרד החוץ והמסחר פנו לבית המעצר לבקר את העיתונאי, אך גם כניסתם נמנעה, ג'ון קי הצהיר כי: "זה לגמרי לא מקובל ואנחנו ניקח את העניין בפני הרשויות בפיג'י".<ref name="TVNZ_2422522"></ref>

בינואר 2010, שר החוץ של ניו זילנד מורי במקאלי נפגש עם שר החוץ של פיג'י ראטו בנאדי, וציין כי שתי המדינות רצו לשפר את יחסיהם.<ref name="Xinhua_6865952">[http://english.people.com.cn/90001/90777/90851/6865952.html "New Zealand to boost diplomatic relations with Fiji"], Xinhua, 12 January 2010</ref> ממשלת ניו זילנד פרסמה הודעה לעיתונות לפיה שתי הממשלות "הסכימו להקים תפקיד של יועץ נוסף עבור פיג'י בוולינגטון, ולניו זילנד בסובה, עם אישור עקרוני למינוי סגן ראש המשלחת בכל עיר בירה".<ref>[http://www.scoop.co.nz/stories/PA1001/S00023.htm "NZ, Fiji agree to improve diplomatic relations"], New Zealand government press release, 12 January 2010</ref> ניו זילנד ציינה גם כי "הדיאלוג לא אותת על שינוי בהתנגדותה החריפה של וולינגטון לממשל בראשות הצבא של פיג'י וגם לא יוקלו הסנקציות כתוצאה מכך".<ref>[http://news.bbc.co.uk/2/hi/asia-pacific/8453562.stm "Fiji and New Zealand rift thaws as diplomats appointed"], Phil Mercer, British Broadcasting Corporation, 12 January 2010</ref>

== קישורים חיצוניים ==

* [http://www.fiji.org.nz/ הנציבות העליונה של פיג'י בניו זילנד]
* [http://www.mfat.govt.nz/Embassies/1-NZ-Embassies/embassies-f.php הנציבות העליונה של ניו זילנד בפיג'י]
* [http://www.mfat.govt.nz/Foreign-Relations/Pacific/0-Fiji-FAQ.php העמדה הרשמית של משרד החוץ של ניו זילנד בנוגע ליחסים עם פיג'י]
* [http://www.mfat.govt.nz/Countries/Pacific/Fiji.php המצב בתגובת פיג'י וניו זילנד] : נקודת מבטו של משרד החוץ של זילנד
* [http://www.pacificmagazine.net/news/2007/06/15/fiji-new-zealand-relations-in-crisis "יחסי פיג'י-ניו זילנד במשבר"], באתר מגזין פסיפיק, 15 ביוני 2007

== הערות שוליים ==